             ԱՄՓՈՓԱԹԵՐԹ

«Որդեգրման ենթակա երեխաների տվյալներն օտարերկրյա կենտրոնական մարմիններին կամ հավատարմագրված կազմակերպություններին տրամադրելու, նրանց որդեգրելու ցանկություն հայտնած որդեգրել ցանկացող անձանց հետ աշխատանքներն իրականացնելու, տվյալները հետ կանչելու կարգը սահմանելու մասին» Հայաստանի Հանրապետության կառավարության որոշման ընդունման վերաբերյալ ստացված դիտողությունների և առաջարկությունների

	
1. ՀՀ մարդու իրավունքների պաշտպան
	26․05․2026

	
	                                   N 01/13.4/2584-2026

	1. Նախագծով հաստատված հավելվածի 10-րդ կետի համաձայն՝ հաշվառման և համադրման ընթացքում Կենտրոնական մարմինը կամ Հայաստանի Հանրապետության այլ իրավասու մարմինները չեն կարող անմիջականորեն հաղորդակցվել Կոնվենցիային անդամակցող պետությունում մշտապես բնակվող որդեգրել ցանկացող անձի հետ, և հաղորդակցությունն իրականացվում է համապատասխան պետության կենտրոնական մարմնի կամ հավատարմագրված կազմակերպության կամ դրա ներկայացուցչության կամ ներկայացուցչի միջոցով։ Համադրման արդյունքում երեխա որդեգրելու հնարավորության մասին դրական եզրակացություն ընդունվելու, համապատասխան պետության կենտրոնական մարմնի կամ հավատարմագրված կազմակերպության կամ դրա ներկայացուցչի կամ ներկայացուցչության կողմից որդեգրումն իրականացնելու նպատակահարմարության վերաբերյալ համաձայնություն ներկայացնելու և որդեգրել ցանկացող անձի կողմից տվյալ երեխային որդեգրելու համաձայնություն ներկայացնելու դեպքում որդեգրման ենթակա երեխայի և որդեգրել ցանկացող անձի միջև հանդիպումը կազմակերպելու նպատակով Աշխատանքի և սոցիալական հարցերի նախարարությունը կարող է հաղորդակցվել անմիջականորեն որդեգրել ցանկացող անձի հետ՝ համապատասխան պետության կենտրոնական մարմնի կամ հավատարմագրված կազմակերպության համաձայնության դեպքում։ 
Նախագծի, ինչպես նաև նշված նորմի վերլուծությունից պարզ չէ, թե ի՞նչ կազմով և ինչ մեթոդաբանությամբ պետք է իրականացվի համադրման մասնագիտական փուլը նշված դեպքում։ Արդյո՞ք այդ գործընթացում պետք է ներգրավվեն երեխայի պաշտպանության բազմամասնագիտական խորհուրդը, այն երկրների իրավասու մարմինների ներկայացուցիչները, որտեղ բնակվում են որդեգրել ցանկացող օտարերկրացու կամ Հայաստանի Հանրապետության սահմաններից դուրս բնակվող Հայաստանի Հանրապետության քաղաքացիները, առանց անձի հետ հաղորդակցվելու ինչպես է գործնականում իրականացվելու մասնագիտական համադրման փուլը և այլն։
Հաշվի առնելով վերոգրյալը՝ առաջարկում ենք Նախագծով հստակեցնել մասնագիտական համադրման փուլի իրականացման ընթացակարգերը՝ ապահովելով նաև Հայաստանի Հանրապետության աշխատանքի և սոցիալական հարցերի նախարարության կողմից մշակված նախագծի հետ համապատասխանությունը։ 
	Չի ընդունվել։

Նշված իրավահարաբերությունները կարգավորվում են «Որդեգրման և որդեգրման վերահսկողության իրականացման կարգերը հաստատելու մասին» ՀՀ կառավարության որոշման նախագծով[footnoteRef:1], որը մշակվել և շրջանառվել է ՀՀ աշխատանքի և սոցիալական հարցերի նախարարության կողմից։ Նշված նախագծի մշակման շրջանակներում երկու նախարարությունների համագործակցությամբ ապահովվել է, որ նշված նախագծում օտարերկրյա որդեգրման վերաբերյալ նախատեսվեն համապարփակ դրույթներ, որոնք, ի թիվս այլնի, կարգավորում են համադրման մասնագիտական փուլին վերաբերելի առանձնահատկությունները, այդ թվում՝ գործընթացում ներգրավված մարմինների շրջանակը և մեթոդաբանությունը։ Այսպես, նշված նախագծով հաստատվող 1-ին հավելվածի 107-րդ կետի համաձայն՝ աշխատակազմն օտարերկրյա որդեգրման դեպքում համադրման մասնագիտական փուլն իրականացնում է նշված հավելվածի 5-րդ գլխի կարգավորումներին համապատասխան այն տարբերությամբ, որ որդեգրման ենթակա երեխայի և որդեգրել ցանկացող անձի միջև հանդիպումներ չեն իրականացվում մինչև համադրման ավարտը։ Համապատասխանաբար, 5-րդ գլխով սահմանվում է աշխատակազմի կողմից համադրում իրականացնելու մեթոդաբանությունը։ [1:  Հասանելի՝ https://www.e-draft.am/projects/10084 ] 

«Նորմատիվ իրավական ակտերի մասին» օրենքի 13-րդ հոդվածի 8-րդ մասի համաձայն՝ նորմատիվ իրավական ակտերում բացառվում են իրավական նորմերի անհիմն կրկնությունները։ Ըստ այդմ, սույն նախագծով միայն հղումներ են կատարվել «Որդեգրման և որդեգրման վերահսկողության իրականացման կարգերը հաստատելու մասին» ՀՀ կառավարության որոշման նախագծին՝ կրկնություններից խուսափելու նպատակով և այն իրավահարաբերությունները, որոնք վերոնշյալ ակտով նախատեսված են, սույն նախագծի շրջանակներում կրկին չեն սահմանվել։ 	

	2. Մարդու իրավունքների պաշտպանը նաև խիստ կարևորում է օտարերկրացիների, Հայաստանի Հանրապետության սահմաններից դուրս բնակվող Հայաստանի Հանրապետության քաղաքացիների պարագայում որպես որդեգրել ցանկացող անձ հաշվառվելու դեպքում օրենսդրությամբ, այդ թվում Նախագծով հստակ և գործուն մեխանիզմների նախատեսումը, որը կերաշխավորի հետագայում որդեգրված երեխայի կյանքի պայմանների նկատմամբ վերահսկողության պարտավորության պատշաճ կատարումն ու այդ պարտավորության պատշաճ կատարման վտանգի դեպքում երեխայի որդեգրումը բացառելը։ 

	Ընդունվել է ի գիտություն։ 

Կարևորելով որդեգրված երեխաների կյանքի պայմանների նկատմամբ պատշաճ վերահսկողությունը, այնուամենայնիվ, հարկ է նկատել, որ նշված իրավահարաբերությունները գտնվում են սույն նախագծի կարգավորման շրջանակից դուրս և կարգավորված են ՀՀ աշխատանքի և սոցիալական հարցերի նախարարության կողմից մշակված՝ «Որդեգրման և որդեգրման վերահսկողության իրականացման կարգերը հաստատելու մասին» ՀՀ կառավարության որոշման նախագծի 2-րդ հավելվածով, որով սահմանվում է որդեգրման (այդ թվում՝ օտարերկրյա որդեգրման) վերահսկողության իրականացման կարգը։ 

	2. ՀՀ աշխատանքի և սոցիալական հարցերի նախարարություն
	27․05․2026

	
	N ԱԹ/ԳԽ/20291-2026

	«Որդեգրման ենթակա երեխաների տվյալներն օտարերկրյա կենտրոնական մարմիններին կամ հավատարմագրված կազմակերպություններին տրամադրելու, նրանց որդեգրելու ցանկություն հայտնած որդեգրել ցանկացող անձանց հետ աշխատանքներն իրականացնելու, տվյալները հետ կանչելու կարգը սահմանելու մասին» ՀՀ կառավարության որոշման նախագծի հավելվածում առաջարկում եմ կատարել հետևյալ փոփոխությունները և լրացումները.
 1. 1-ին կետի «Հայաստանի Հանրապետությունում» բառերը հանել.
	Ընդունվել է։

Նախագծում կատարվել է համապատասխան փոփոխություն։

	 2. 3-րդ կետի անհրաժեշտությունը բացակայում է, ուստի առաջակում ենք հանել.
	 Ընդունվել է։

Նախագծում կատարվել է համապատասխան փոփոխություն։

	3. 7-րդ կետում լրացնել տարեթիվը նշելու պահանջ.
	Ընդունվել է։

Նախագծում կատարվել է համապատասխան փոփոխություն։

	4. 8-րդ կետում՝
ա. «հաշվառվելու» բառերը փոխարինել «հաշվառված լինելու» բառերով,
բ. թվարկված որդեգրել ցանկացող անձանց ներկայացվող պահանջները բաժանել ենթակետերի,
գ. լրացնել 13-րդ ենթակետ՝ հետևյալ բովանդակությամբ․ 
«13) ամուսնության մեջ գտնվող անձանցից յուրաքանչյուրը պարտավոր է հաշվառվել որպես որդեգրել ցանկացող անձ և ստանալ որդեգրման հնարավորության մասին դրական եզրակացություն: Որդեգրումն արգելվում է, եթե ամուսնության մեջ գտնվող՝ որդեգրել ցանկացող անձանց որդեգրելու իրավունքը սահմանափակող կամ որդեգրումն արգելող նորմը կիրառելի է ամուսիններից առնվազն մեկի նկատմամբ։»,
դ. լրացնել նոր ենթակետ, որով կներկայացվի առնվազն 3 անձի կողմից ներկայացվող բնութագիր-երաշխավորության պահանջ..
	Ընդունվել է մասամբ։

«Բ», «գ» և «դ» ենթակետերով ներկայացված առաջարկություններն ընդունվել են, Նախագծում կատարվել են համապատասխան փոփոխություններ և լրացումներ։ Ինչ վերաբերում է «ա» ենթակետով ներկայացված առաջարկին, ապա հարկ է նկատել, որ տվյալ դեպքում խոսքն այն մասին է, որ օտարերկրյա պետության իրավասու մարմինը պետք է որդեգրել ցանկացող անձի տվյալները փոխանցելու հետ մեկտեղ նաև ՀՀ Կենտրոնական մարմնին տրամադրի իր թույլտվությունը կամ երաշխավորագիրն առ այն, որ տվյալ անձը բավարարում է որպես որդեգրող հաշվառվելու պայմաններին։ Միաժամանակ, նշված դիմումը և դրան կից փաստաթղթերը ներկայացվում են դեռևս չհաշվառված անձանց պարագայում՝ հաշվառվելու և տեխնիկական համադրում իրականացնելու նպատակով։ Ըստ այդմ, գործածվել է «հաշվառվելու» բառը և ոչ թե «հաշվառված լինելու»  բառերը, քանի որ այս փուլում որդեգրել ցանկացող անձը դեռևս հաշվառված չէ Հայաստանի Հանրապետությունում։ 

	5. 9-րդ կետում հստակեցնել, թե ում կողմից է իրականացվում որդեգրել ցանկացող անձանց հաշվառումը.
	Ընդունվել է։

Նախագծում կատարվել է համապատասխան փոփոխություն։

	6.	10-րդ կետում «Աշխատանքի և սոցիալական հարցերի նախարարությունը» բառերը փոխարինել «Աշխատանքի և սոցիալական հարցերի նախարարութան ենթակայությամբ կամ ենթակայությունից դուրս գործող երեխաներին շուրջօրյա խնամք տրամադրող կազմակերպությունը» բառերով.
	Ընդունվել է մասամբ։

Նկատի ունենալով, որ նշված կետի շրջանակներում պետք է ներառվեն ինչպես Աշխատանքի և սոցիալական հարցերի նախարարության ենթակայությամբ, այնպես էլ ենթակայությունից դուրս գործող՝ շուրջօրյա խնամք իրականացնող կազմակերպությունները՝ նախագծում «Աշխատանքի և սոցիալական հարցերի նախարարությունը» բառերը փոխարինվել են «որդեգրման ենթակա երեխային շուրջօրյա խնամք տրամադրող կազմակերպությունը» բառերով։

	7.  15-րդ կետում կազմակերպությունների փոխարեն դիտարկել դրա ներկայացուցչից կամ ներկայացուցչությունից հետ կանչելու տարբերակը.
	Ընդունվել է։

Նախագծում կատարվել է համապատասխան փոփոխություն։

	8. 	Նախագծի հիմնավորման 5-րդ կետում ՝ «Նախագիծը բխում է Հայաստանի՝ մինչև 2050 թվականը վերափոխման ռազմավարության 4-րդ մեգանպատակից՝ հաշվի առնելով այն, որ Նախագծով առաջարկվող կարգավորումները կնպաստեն առանց ծնողական խնամքի մնացած երեխաների նկատմամբ ամբողջական և լիարժեք հոգածության ապահովմանը՝ Կոնվենցիայի դրույթներին համահունչ օտարերկրյա որդեգրման գործընթացի իրականացման միջոցով։» նախադասությունից հետո լրացնել «Միաժամանակ, նախագիծը մշակվել է հիմք ընդունելով ՀՀ վարչապետի 2025 թվականի փետրվարի 10-ի «Երեխայի իրավունքների և երեխայի պաշտպանության համակարգի մասին» 2025 թվականի հոկտեմբերի 22-ի ՀՕ-364-Ն և «Հայաստանի Հանրապետության ընտանեկան օրենսգրքում փոփոխություններ և լրացումներ կատարելու մասին» 2025 թվականի հոկտեմբերի 22-ի ՀՕ-363-Ն օրենքների կիրարկումն ապահովող միջոցառումների ցանկը և ժամանակացույցը հաստատելու մասին» N 101-Ա որոշման հավելվածի 4-րդ կետը:» նախադասությունով:
	Ընդունվել է։

Նախագծի ընդունման հիմնավորման մեջ կատարվել է համապատասխան փոփոխություն։

	3. [bookmark: _Hlk195689089]ՀՀ ներքին գործերի նախարարություն
	19․05.2026

	
	N 43/6/144638-26

	Առաջարկություններ և առարկություններ չկան:
	Ընդունվել է ի գիտություն:

	
	

	4.  ՀՀ արտաքին գործերի նախարարություն
	11․08.2026

	
	N 1108-1/39697-26

	1. «Որդեգրման ենթակա երեխաների տվյալներն օտարերկրյա կենտրոնական մարմիններին կամ հավատարմագրված կազմակերպություններին տրամադրելու, նրանց որդեգրելու ցանկություն հայտնած որդեգրել ցանկացող անձանց հետ աշխատանքներն իրականացնելու, տվյալները հետ կանչելու կարգը սահմանելու մասին» ՀՀ կառավարության որոշման նախագծի հավելվածի 3-րդ կետում առաջարկվում է նախատեսել նաև փաստաթղթերի ապոստիլով վավերացման հնարավորությունը՝ համապատասխան ձևակերպումը շարադրելով «հյուպատոսական կամ ապոստիլով վավերացման առկայության դեպքում» բառերով։
     Նշված լրացումը նպատակահարմար է՝ հաշվի առնելով  «Օտարերկրյա պաշտոնական փաստաթղթերի օրինականացման պահանջը չեղյալ հայտարարելու մասին» Հաագայի 1961թ. կոնվենցիայի կիրառման լայն շրջանակը և դրան անդամակցող պետությունների թիվը։ Միաժամանակ, առաջարկվում է պահպանել ՀՀ միջազգային պայմանագրերով այլ կարգավորում նախատեսված լինելու վերաբերյալ վերապահումը։
	Ընդունվել է։

Նախագծում կատարվել է համապատասխան փոփոխություն։

	5. ՀՀ վարչապետի աշխատակազմի կարգավորման ազդեցության գնահատման վարչություն
	09.09.2026

	
	N 02/11.7/31295-2026

	1. Համաձայն Նախագծի հիմնավորման՝ Նախագծով սահմանվել են միայն որդեգրման ընդհանուր կարգի նախագծով չնախատեսված կարգավորումները՝ կրկնություններից և հակասություններից խուսափելու նպատակով։ 
Սակայն այդ մոտեցման արդյունքում որդեգրման գործընթացի առանձին քայլերը կարգավորվում են ընդհանուր կարգի նախագծով, իսկ որոշները՝ Նախագծով, ինչի հետևանքով Նախագծով ներկայացված գործընթացը կորցնում է իր ամբողջականությունը և հստակությունը: Օրինակ՝ Նախագծի Հավելվածի 8-րդ կետով նախատեսվում է, որ Աշխատանքի և սոցիալական հարցերի նախարարությունը սույն կարգի 7-րդ կետով սահմանված փաստաթղթերը ստանալուց հետո Կառավարության սահմանած կարգով հաշվառում է որդեգրել ցանկացող անձանց, մինչդեռ պարզ չէ, թե երբ և ինչ կարգով է նախարարությանը տրամադրվում կամ հասանելի դառնում այդ հաշվառումն իրականացնելու համար անհրաժեշտ տեղեկատվությունը։ Միաժամանակ, նույն կետով նախատեսվում է, որ Կենտրոնական մարմինը, ըստ ներկայացված զեկույցի հերթական համարի, իրականացնում է երեխայի հետ համադրում, սակայն հստակեցված չեն համադրման իրականացման ժամկետները և այլն:
Ուստի առաջարկում ենք քննարկել սույն Նախագծով նախատեսվող կարգավորումները որդեգրման ընդհանուր կարգի նախագծում ներառելու և որդեգրման գործընթացը մեկ միասնական կարգով ներկայացնելու հնարավորությունը։
	Ընդունվել է ի գիտություն։

Առաջարկի վերաբերյալ Արդարադատության նախարարությունը 11.09.2026թ. թիվ /26.2/48553-2026 գրությամբ տեղեկացրել է Աշխատանքի և բարեկեցության նախարարությանը՝ խնդրելով ներկայացնել դիրքորոշում: Ի պատասխան վերը նշված գրության՝ Աշխատանքի և բարեկեցության հարցերի նախարարությունից 18.09.2026թ. թիվ ԱԹ/ԱԿ-2-4/35437-2026 գրությամբ հայտնել են հետևյալը.
 «Ի լրումն ս.թ. սեպտեմբերի 16-ի թիվ ԱԹ/ԱԿ-2-4/35262-2026 գրության՝ տեղեկացնում եմ, որ «Որդեգրման ենթակա երեխաների տվյալներն օտարերկրյա կենտրոնական մարմիններին կամ հավատարմագրված կազմակերպություններին տրամադրելու, նրանց որդեգրելու ցանկություն հայտնած որդեգրել ցանկացող անձանց հետ աշխատանքներն իրականացնելու, տվյալները հետ կանչելու կարգը սահմանելու մասին» ՀՀ կառավարության որոշման նախագծով (այսուհետ՝ Նախագիծ) կկարգավորվեն օտարերկրյա որդեգրողների կողմից որդեգրման գործընթացները, որոնք ունեն որոշակի առանձնահատկություններ։ 
Ի դեպ՝ օտարերկրյա որդեգրմանը վերաբերելի գործընթացներն ուղղված են օտարերկրյա կենտրոնական մարմիններին կամ հավատարմագրված կազմակերպություններին։
Վերոգրյալով պայմանավորված՝ սույն նախագծի առկայությունը, որպես օտարերկրյա որդեգրումները կարգավորող առանձին  նախագիծ, մատչելի կդարձնի օտարերկրյա կենտրոնական մարմինների կամ հավատարմագրված կազմակերպությունների կողմից դրա կիրառելիությունը։» ՀՀ կառավարության որոշման նախագծի առկայությունը՝ որպես օտարերկրյա որդեգրումները կարգավորող առանձին նախագիծ, մատչելի կդարձնի օտարերկրյա կենտրոնական մարմինների կամ հավատարմագրված կազմակերպությունների կողմից դրա կիրառելիությունը։»։
Ելնելով վերոգրյալից, նախագիծը ներկայացվում է առանձին նախագծի տեսքով:

	2. Նախագծի Հավելվածի 11-րդ կետով սահմանվում է, որ համադրման արդյունքում երեխա որդեգրելու հնարավորության մասին դրական եզրակացության դեպքում Կենտրոնական մարմինը կազմում և համապատասխան պետության կենտրոնական մարմնին կամ հավատարմագրված կազմակերպությանը կամ դրա ներկայացուցչին կամ ներկայացուցչությանն է ներկայացնում որդեգրման ենթակա երեխայի վերաբերյալ զեկույցը: Առաջարկվում է սահմանել զեկույցը կազմելու և ներկայացնելու ժամկետ:
	Ընդունվել է։ 

Նախագծում կատարվել է համապատախսան լրացում։ 

	3. Նախագծի Հավելվածի 15-րդ կետում՝ երեխայի տվյալների հետկանչման դեպքը հստակեցնելու նպատակով առաջարկում ենք «եզրակացություն» բառից առաջ լրացնել «դրական» բառով, ինչպես նաև սահմանել հետկանչման ժամկետ:
	Ընդունվել է։ 

Նախագծում կատարվել է համապատախսան լրացում։

	4. Նախագծի Հավելվածի 16-րդ կետով սահմանվում են այն դեպքերը, որոնք հիմք են հանդիսանում Կենտրոնական մարմնի կողմից որդեգրման ենթակա երեխաների որդեգրման գործընթացի դադարեցման և տվյալների հետ կանչման համար, որոնց թվում նշվում է երեխայի կարգավիճակի փոփոխությունը: 
Այս համատեքստում պարզաբանման կարիք ունի՝ արդյոք 17-րդ կետով սահմանվող դեպքերը հանդիսանում են երեխայի կարգավիճակի փոփոխություն, և եթե այո, ապա ինչով է պայմանավորված դրանց առանձին սահմանումը։
	Ընդունվել է ի գիտություն։

Հավելվածի 16-րդ կետով նկարագրվում են այն դեպքերը, երբ տվյալները հետ են կանչվում միայն կոնկրետ պետության իրավասու մարմնից, իսկ 17-րդ կետով՝ այն դեպքերը, երբ տվյալները հետ են կանչվում բոլոր պետություններից։ Միաժամանակ, տարընկալումներից խուսափելու համար նշված կետերի հերթականությունը փոխվել է՝ կառուցվածքային առումով բոլոր պետություններից հետկանչման վերաբերյալ կարգավորումները շարադրելով միմյանցից հետո։ 

	6. ՀՀ վարչապետի աշխատակազմի սոցիալական հարցերի վարչություն
	09.09.2026

	7. 
	N 02/11.7/31295-2026

	1. Նախագծի հավելվածի 3-րդ գլուխը վերաբերում է որդեգրել ցանկացող անձանց հետ աշխատանքների իրականացմանը, որի 7-րդ կետով սահմանված է մի շարք փաստաթղթերի ներկայացման պահանջ, մասնավորապես՝ 7-րդ կետի 3-րդ ենթակետում նշվում է այն զեկույցի մասին, որով նկարագրված երեխային տվյալ անձը ցանկանում է որդեգրել, 7-րդ կետի 4-րդ ենթակետում նշվում է «Երեխաների պաշտպանության և օտարերկրյա որդեգրման բնագավառում համագործակցության մասին» Կոնվենցիայի 15-րդ հոդվածով նախատեսված զեկույցի մասին: ՀՀ ընտանեկան օրենսգրքի 113.1-ին հոդվածի 3-րդ մասով նախատեսված է, որ օտարերկրյա պետությունից երեխա որդեգրելու նպատակով տրամադրված՝ որդեգրելու հնարավորության մասին դրական եզրակացության հիման վրա Կենտրոնական մարմինը պատրաստում է զեկույց՝ դիմողի կենսագրական տվյալների, բժշկական քարտի և ընտանիքի պատմության, որդեգրման պատճառների, օտարերկրյա որդեգրում իրականացնելու հնարավորության, ինչպես նաև այն երեխաների բնութագրի վերաբերյալ, որոնց նրանք ցանկանում են որդեգրել: Նախագծի հավելվածի 8-րդ կետի համաձայն՝ Կենտրոնական մարմինը, ըստ ներկայացված զեկույցի հերթական համարի, իրականացնում է համապատասխան երեխայի հետ համադրում։ Կարծում ենք, որ լրացուցիչ պարզաբանման կարիք ունի այն հարցը, թե ո՞ր զեկույցի մասին է խոսքը: Բացի այդ, նախագծում հիշատակվող՝ որդեգրման ենթակա երեխայի վերաբերյալ զեկույցի ներկայացման ժամկետները հստակեցված չեն:
	Ընդունվել է։

Նախագծում կատարվել են փոփոխություններ և բոլոր դեպքերում հստակեցվել է, թե ինչ զեկույցների մասին է խոսքը, ինչպես նաև լրացվել է համադրումից հետո որդեգրման ենթակա երեխայի վերաբերյալ զեկույցի տրամադրման ժամկետը։ 

	      2. Նախագծի հավելվածի 16-րդ կետում առկա է կարգավորում որդեգրման ենթակա երեխայի կարգավիճակի փոփոխության և այլ հիմքերի առաջացմամբ պայմանավորված որդեգրման գործընթացի դադարեցման և երեխայի վերաբերյալ ներկայացված տվյալների հետ կանչման մասին: Միևնույն ժամանակ, հարկ է նշել, որ նախագծի հավելվածի 17-րդ կետում նշված դեպքերը (որդեգրման ենթակա երեխայի մահ, որդեգրման ենթակա երեխայի վերամիավորում կենսաբանական ծնողի հետ և այլն) ևս հանդիսանում են որդեգրման ենթակա երեխայի կարգավիճակի փոփոխություն, և վերջիններիս առաջացման դեպքում Կենտրոնական մարմինը պետք է տեղեկացնի համապատասխան պետության կենտրոնական մարմնին կամ հավատարմագրված կազմակերպությանը որդեգրման գործընթացի դադարեցման մասին և հետ կանչի երեխայի վերաբերյալ ներկայացված տվյալներն, ինչպես և սահմանված է հավելվածի 16-րդ կետով: 
	Ընդունվել է ի գիտություն։

Հավելվածի 16-րդ կետով նկարագրվում են այն դեպքերը, երբ տվյալները հետ են կանչվում միայն կոնկրետ պետության իրավասու մարմնից, իսկ 17-րդ կետով՝ այն դեպքերը, երբ տվյալները հետ են կանչվում բոլոր պետություններից։ Միաժամանակ, տարընկալումներից խուսափելու համար նշված կետերի հերթականությունը փոխվել է՝ կառուցվածքային առումով բոլոր պետություններից հետկանչման վերաբերյալ կարգավորումները շարադրելով միմյանցից հետո։

	     3. Նախագծի հիմնավորման «Կապը ռազմավարական փաստաթղթերի հետ» բաժինը լրամշակման կարիք ունի: Դրանում, մասնավորապես, նշվում է, որ նախագիծը բխում է Հայաստանի՝ մինչև 2050 թվականը վերափոխման ռազմավարության 4-րդ մեգանպատակից, սակայն պարզաբանված չէ այդ մեգանպատակի բովանդակությունը և նախագծի անմիջական կապը դրա հետ: Միաժամանակ, ռազմավարական փաստաթղթերի հետ կապի համատեքստում արդարացված չենք համարում վարչապետի 2026 թվականի փետրվարի 10-ի N 101-Ա որոշմանը հղումը, քանի որ վարչապետի որոշումները ռազմավարական փաստաթղթեր չեն: 
	Ընդունվել է։

Նախագծի ընդունման հիմնավորման մեջ կատարվել են համապատասխան փոփոխություններ։ 

	8. ՀՀ վարչապետի աշխատակազմի իրավաբանական վարչություն
	09.09.2026

	9. 
	02/11.7/31295-2026

	1. Նախագծի 2-րդ կետի համաձայն՝ սույն որոշումն ուժի մեջ է մտնում պաշտոնական հրապարակման օրվան հաջորդող օրվանից և գործում է 2028 թվականի հունվարի 1-ից Արարատի մարզում, իսկ 2029 թվականի հունվարի 1-ից՝ ՀՀ ամբողջ տարածքում, սակայն առաջարկվող ձևաչափով նախագծի ուժի մեջ մտնելը գտնում ենք, որ չի բխում որոշման ընդունման լիազորող նորմից (այդ թվում՝ «Երեխայի իրավունքների և երեխայի պաշտպանության համակարգի մասին» օրենքի 31-րդ հոդվածի 5-րդ մասի անցումային կարգավորումներից):
	Չի ընդունվել։

Սույն նախագիծն անմիջականորեն փոխկապակցված է ՀՀ կառավարության 2026 թվականի սեպտեմբերի 24-ի «Որդեգրման և որդեգրման վերահսկողության իրականացման կարգերը հաստատելու մասին» թիվ 1391-Ն որոշման հետ։ Մասնավորապես, նշված որոշումը և սույն նախագիծը կարգավորում են նույն գործընթացի տարբեր փուլերը։ Այսպես, օրինակ, վկայակոչված որոշմամբ հաստատված հավելված 1-ի 100-րդ կարգի համաձայն՝ օտարերկրյա որդեգրմանը հասանելի որդեգրման ենթակա երեխաների ապանձնավորված տվյալների վերաբերյալ զեկույցները Կենտրոնական մարմնի կողմից Հայաստանի Հանրապետության կառավարության սահմանած կարգով և դեպքերում տրամադրվում են Կոնվենցիայի շրջանակներում համագործակից պետության կենտրոնական մարմնին կամ հավատարմագրված կազմակերպությանը՝ նրանց կողմից երեխայի կարիքներին համապատասխան որդեգրել ցանկացող անձ գտնելու համար: Համապատասխանաբար, սույն նախագծով սահմանվում են որոշման նշված դրույթով վկայակոչված՝ զեկույցների փոխանցման կարգն ու հիմքերը։ 
Նմանապես, օրինակ, որոշման հավելվածով կարգավորվում է համադրման իրականացումը, նախատեսվում են համադրման տեխնիկական և մասնագիտական փուլերի մանրամասները, իսկ նախագծի 10-րդ կետով նախատեսվում է, թե համադրման արդյունքներով Կենտրոնական մարմինը ինչ տվյալներ է փոխանցում օտարերկրյա իրավասու մարմնին կամ կազմակերպությանը։ 
Վերոգրյալից ելնելով՝ հարկ է նկատել, որ որոշումը և սույն նախագիծը վերաբերում են նույն գործընթացին, կարգավորում են դրա տարբեր փուլերը և անբաժանելի են միմյանցից։ Ըստ այդմ, սույն նախագիծը չի կարող ուժի մեջ մտնել այլ ժամկետում, քան որոշումը։ Նման պայմաններում կստացվի, որ սույն նախագծի համաձայն, օրինակ, Կենտրոնական մարմինը պարտավոր կլինի համադրումից հետո օտարերկրյա մարմիններին տրամադրել երեխայի վերաբերյալ զեկույցը այն դեպքում, երբ համադրման ընթացակարգը կարգավորող որոշումը դեռևս ուժի մեջ չի մտել և համադրում չի իրականացվում։ Ըստ այդմ, հակասություններ կառաջանան որդեգրման գործող կարգի՝ ՀՀ կառավարության 2010 թվականի մարտի 18-ի թիվ 269-Ն որոշման և սույն նախագծի միջև, քանի որ նշված երկու փաստաթղթերը հիմնվում են որդեգրման իրականացման լիովին տարբերվող մոդելների, համակարգերի վրա։ Օրինակ, ինչպես նշվեց, գործող որդեգրման կարգով չեն սահմանվում ներպետական մարմինների կողմից մասնագիտական համադրման կառուցակարգեր, այլ սահմանում է միայն փաստաթղթերի ուսումնասիրությամբ եզրակացություն տրամադրելու պահանջ։ Բացի այդ, գործող կարգով ենթադրվում է որդեգրել ցանկացող անձի և ՀՀ պետական մարմինների միջև անմիջական հաղորդակցություն, ինչը չի բխում միջազգային չափանիշներից և հետևաբար արգելվում է սույն նախագծով։ Նմանապես, օրինակ, նշված որոշման հավելվածի 7-րդ կետով նախատեսվում են այն տվյալներն ու փաստաթղթերը, որոնք պետք է ներկայացվեն որդեգրել ցանկացող անձի կողմից և դրանք չեն համապատասխանում սույն նախագծով հաստատվող փաստաթղթերի ցանկի հետ և այլն։
Վերոգրյալի հաշվառմամբ՝ գտնում ենք, որ սույն նախագծի ուժի մեջ մտնելու ժամկետները պետք է համապատասխանեն ՀՀ կառավարության 2026 թվականի սեպտեմբերի 24-ի «Որդեգրման և որդեգրման վերահսկողության իրականացման կարգերը հաստատելու մասին» թիվ 1391-Ն որոշման ուժի մեջ մտնելու ժամկետներին։ 

	2. Նախագծի 3-րդ կետի համաձայն՝ մինչև սույն որոշումն ուժի մեջ մտնելը Կենտրոնական մարմնում հաշվառված՝ որդեգրման ենթակա երեխաների մասին ապանձնավորված տվյալները սույն որոշման հավելվածի համաձայն ներկայացվում են համապատասխան մարմիններին սույն որոշումն ուժի մեջ մտնելու պահից, սակայն հստակեցման անհրաժեշտություն ունի համապատասխան մարմինների շրջանակը: Բացի այդ, սույն կարգավորումը համադրելի չէ նախագծի հավելվածի 5-րդ կետով առաջարկվող կարգավորմանը:
	Ընդունվել է։

Նշված կետում հստակեցվել է, թե որ մարմինների և կազմակերպությունների մասին է խոսքը։ Բացի այդ, լրացվել է, որ մինչև որոշումն ուժի մեջ մտնելը հաշվառված՝ որդեգրման ենթակա երեխաների մասին ապանձնավորված տվյալները փոխանցվում են  որոշումն ուժի մեջ մտնելու պահից՝ տասնհինգ աշխատանքային օրվա ընթացքում, եթե որոշումն ուժի մեջ մտնելու պահի դրությամբ Կենտրոնական մարմնում հաշվառված չեն Հայաստանի Հանրապետության սահմաններից դուրս բնակվող՝ որդեգրել ցանկացող անձինք կամ եթե հաշվառված անձանց հետ որդեգրման ենթակա երեխայի համադրման տեխնիկական փուլի արդյունքում երեխան չի առանձնացվել որպես որդեգրել ցանկացող որևէ անձի կողմից ցանկալի չափանիշներին համապատասխանող։    
Սա կապահովի դրույթի համադրելիությունը հավելվածի 4-րդ (նախկին 5-րդ) կետի հետ՝ սահմանելով անցումային շրջանի նկատմամբ կիրառելի կարգավորում։ Մասնավորապես, այս պահին արդեն իսկ կան երեխաներ, որոնք հասանելի են օտարերկրյա որդեգրման համար, և որոնք համադրելի չեն տվյալ պահին որդեգրել ցանկացող որևէ անձի հետ։ Ըստ այդմ, Նախագծի հավելվածի 4-րդ կետով նախատեսված ժամկետը նրանց նկատմամբ կիրառելի չի կարող լինել։ Ուստի, սահմանվել է, որ այդ երեխաների դեպքում 15-օրյա ժամկետը հոսում է ոչ թե Կենտրոնական մարմնին նրանց տվյալները հասանելի դառնալու պահից (քանի որ այդ պահը ծագել է շատ ավելի վաղ փուլում), այլ նախագիծն ուժի մեջ մտնելու պահից։ 

	3. Հաշվի առնելով, որ օրենսդրական մակարդակում արդեն իսկ սահմանված են «օտարերկրյա որդեգրում» «օտարերկրյա պետության կենտրոնական մարմին» հասկացությունների նկարագրերը՝ գտնում ենք, որ վերը նշված՝ նախագծի հավելվածի 2-րդ կետով նախատեսված կարգավորումները չեն հանդիսանում սույն կարգի կարգավորման առարկան:
	Ընդունվել է։

Նախագծում կատարվել է համապատասխան փոփոխություն։ 

	4. Նախագծի հավելվածի 2-րդ կետի 3-րդ ենթակետի համաձայն՝ Կենտրոնական մարմնի, Աշխատանքի և սոցիալական հարցերի նախարարության և Ներքին գործերի նախարարության ոստիկանության ներկայացուցիչներից ստեղծվում է միջգերատեսչական աշխատանքային խումբ, որի կազմը և աշխատակարգը սահմանում է Արդարադատության նախարարը, սակայն, հարկ է նկատել, որ սույն կետից զատ նախագծում նշված աշխատանքային խմբի վերաբերյալ կարգավորումներ առկա չեն, որի պարագայում պարզ չէ աշխատանքային խմբի ստեղծման նպատակը:
	Ընդունվել է։

Նախագծում կատարվել է համապատասխան փոփոխություն։ 

	5.	Նախագծի հավելվածի 10-րդ, 13-րդ և 14-րդ կետերով նախատեսված կարգավորումները, ըստ էության, նկարագրում են որդեգրման կարգ, ինչը չի բխում սույն նախագծի ընդունման համար հիմք հանդիսացող լիազորող նորմի բովանդակությունից:
	Չի ընդունվել։


Նշված կետերով կարգավորվում են տվյալների փոխանցման և հաղորդակցության մանրամասները, որոնք սույն կարգի կարգավորման շրջանակում են։ Այսպես, Նախագծով հաստատվող հավելվածի 9-րդ (նախկին 10-րդ) կետի համաձայն՝ հաշվառման և համադրման ընթացքում Կենտրոնական մարմինը կամ Հայաստանի Հանրապետության այլ իրավասու մարմինները չեն կարող անմիջականորեն հաղորդակցվել Կոնվենցիային անդամակցող պետությունում մշտապես բնակվող որդեգրել ցանկացող անձի հետ, և հաղորդակցությունն իրականացվում է համապատասխան պետության կենտրոնական մարմնի կամ հավատարմագրված կազմակերպության կամ դրա ներկայացուցչության կամ ներկայացուցչի միջոցով։ Համադրման արդյունքում երեխա որդեգրելու հնարավորության մասին դրական եզրակացություն ընդունվելու, համապատասխան պետության կենտրոնական մարմնի կամ հավատարմագրված կազմակերպության կամ դրա ներկայացուցչի կամ ներկայացուցչության կողմից որդեգրումն իրականացնելու նպատակահարմարության վերաբերյալ համաձայնություն ներկայացնելու և որդեգրել ցանկացող անձի կողմից տվյալ երեխային որդեգրելու համաձայնություն ներկայացնելու դեպքում որդեգրման ենթակա երեխայի և որդեգրել ցանկացող անձի միջև հանդիպումը կազմակերպելու նպատակով որդեգրման ենթակա երեխային շուրջօրյա խնամք տրամադրող  կազմակերպությունը կարող է հաղորդակցվել անմիջականորեն որդեգրել ցանկացող անձի հետ՝ համապատասխան պետության կենտրոնական մարմնի կամ հավատարմագրված կազմակերպության համաձայնության դեպքում։
Ըստ այդմ, նշված կետով նախատեսվում են որդեգրել ցանկացող անձանց հետ հաղորդակցության պայմանները և կարգը։ 
Այս առումով հարկ է նկատել, որ սույն նախագծով սահմանվում է որդեգրման ենթակա երեխաների տվյալներն օտարերկրյա կենտրոնական մարմիններին կամ հավատարմագրված կազմակերպություններին տրամադրելու, նրանց որդեգրելու ցանկություն հայտնած որդեգրել ցանկացող անձանց հետ աշխատանքներն իրականացնելու, տվյալները հետ կանչելու կարգը։ 
Նախագծով հաստատվող հավելվածի 9-րդ կետով, ըստ այդմ, կարգավորվում են որդեգրել ցանկացող անձանց հետ աշխատանքներն իրականացնելու հետ կապված իրավահարաբերությունները, մասնավորապես, նախատեսվում է, որ նրանց հետ հաղորդակցությունը չի կարող իրականացվել անմիջականորեն, բացառությամբ մասնագիտական համադրման արդյունքում հանդիպումը կազմակերպելու դեպքի։ 
Ինչ վերաբերում է հավելվածի 12-րդ (նախկին 13-րդ) կետին, ապա դրանով սահմանվում է, որ Կառավարության որոշմամբ որդեգրման թույլտվություն (նախնական համաձայնություն) տալու դեպքում Կենտրոնական մարմինն այդ մասին տեղեկանալու պահից երեք աշխատանքային օրվա ընթացքում որոշումը ներկայացնում է համապատասխան պետության կենտրոնական մարմնին կամ հավատարմագրված կազմակերպությանը կամ դրա ներկայացուցչին կամ ներկայացուցչությանը՝ ծանուցելով ընդհանուր իրավասության քաղաքացիական դատարան երեխա որդեգրելու վերաբերյալ դիմում ներկայացնելու անհրաժեշտության մասին։
Տվյալ կետով սահմանվում է, թե ինչ տվյալներ են փոխանցվում  օտարերկրյա կենտրոնական մարմնին կամ հավատարմագրված կազմակերպությանը և ինչ ժամկետներում, ինչը բխում է նախագծի լիազորող նորմից։ 
Հարկ է նկատել, որ ՀՀ կառավարության 2026 թվականի սեպտեմբերի 24-ի թիվ 1391-Ն որոշման հավելված 1-ի 111-րդ կետով կարգավորվում է վարչապետի աշխատակազմի կողմից ՀՀ կառավարության որոշմամբ որդեգրման թույլտվություն տալու կամ մերժելու վերաբերյալ Կենտրոնական մարմնին ծանուցման կարգը։ Միաժամանակ, որոշմամբ չի կարգավորվում, թե համապատասխան ծանուցումը ստանալուց հետո Կենտրոնական մարմինն ում և ինչ ժամկետներում է հայտնում այդ մասին, քանի որ համարվել է, որ այն առնչվում է տվյալների փոխանցմանը, հետևաբար, պետք է կարգավորվի սույն նախագծով։ 
Նշված Կառավարության որոշման հետ փոխկապակցված է նաև Նախագծով հաստավող հավելվածի 13-րդ (նախկին 14-րդ) կետը։ Այսպես, Կառավարության 2026 թվականի սեպտեմբերի 24-ի թիվ 1391-Ն որոշման հավելված 1-ի 112-րդ կետի համաձայն՝ որդեգրման մասին դատարանի՝ օրինական ուժի մեջ մտած վճռի հիման վրա որդեգրման մասին ակտը քաղաքացիական կացության ակտերի գործակալությունում գրանցելուց հետո օտարերկրյացին կամ Հայաստանի Հանրապետության սահմաններից դուրս բնակվող Հայաստանի Հանրապետության քաղաքացին Կոնվենցիայի 23-րդ հոդվածով սահմանված վկայականն ստանալու նպատակով դիմումի հետ միասին Կենտրոնական մարմին է ներկայացնում`
1) որդեգրման մասին դատարանի` օրինական ուժի մեջ մտած վճիռը (պատճենը).
2) երեխայի ծննդյան և որդեգրման վկայականները (պատճենները).
3) որդեգրողի (որդեգրողների) անձը հաստատող փաստաթղթերի պատճենները։
Նույն հավելվածի 113-րդ կետի համաձայն՝ Կենտրոնական մարմինը դիմումն ստանալուց հետո երեք աշխատանքային օրվա ընթացքում տրամադրում է միջպետական որդեգրումը հավաստող վկայական՝ Հայաստանի Հանրապետության կառավարության սահմանած ձևին համապատասխան։
Ըստ այդմ, սույն նախագծով հաստատվող հավելվածի 13-րդ կետով նախատեսվել է, որ միջպետական որդեգրումը հավաստող վկայականը ներկայացվում է ըստ Ձևի, որը ևս սահմանվել է սույն նախագծով, բացի այդ, նաև նախատեսվել է վկայականը համապատասխան պետության կենտրոնական մարմնին կամ հավատարմագրված կազմակերպությանը կամ դրա ներկայացուցչին կամ ներկայացուցչությանը ներկայացնելու պահանջ։
[bookmark: _GoBack]Ըստ այդմ, հարկ է արձանագրել, որ քննարկվող դրույթները ուղղակիորեն բխում են ՀՀ կառավարության 2026 թվականի սեպտեմբերի 24-ի թիվ 1391-Ն որոշմամբ սահմանված՝ որդերգման կարգից, փոխլրացնում են այն և կարգավորում են որդեգրման գործընթացի ընթացքում տվյալների փոխանցմանը վերաբերելի իրավահարաբերությունները, որոնք առնչվում են սույն նախագծի կարգավորման առարկային։ Ընդ որում, հարկ է նկատել, որ նշված դրույթները սույն նախագծում չսահմանելու պարագայում անհրաժեշտ կլինի փոփոխություններ կատարել ՀՀ կառավարության 2026 թվականի սեպտեմբերի 24-ի թիվ 1391-Ն որոշման մեջ՝ քննարկվող դրույթները լրացնելով դրանում։ 

	6.	Նախագծի հավելվածի 17-րդ կետի 5-րդ ենթակետի համաձայն՝ Կենտրոնական մարմինը երեխայի վերաբերյալ ներկայացված տվյալները հետ է կանչում նաև այն դեպքում, երբ երեխայի իրավական կարգավիճակի՝ սույն կետի 1-4-րդ ենթակետերով չնախատեսված այլ փոփոխություն է տեղի ունեցել, որը բացառում է նրա որդեգրումը, սակայն նշված կարգավորումը խնդրահարույց է իրավական որոշակիության սկզբունքի տեսանկյունից, մասնավորապես՝ պարզ չէ, թե ինչ այլ փոփոխությունների մասին է խոսքը:
	Ընդունվել է։

Նախագծում կատարվել է համապատասխան փոփոխություն։


                                                                                                                            
ՀՀ արդարադատության նախարարություն
